Page:King Alfred's West-Saxon Version of Gregory's Pastoral Care (2).djvu/379

370 ongietan cunnon, & hie swæðeah eaðmodlice nyllað læran, hie sint to manianne ðæt hie hie selfe ongieten on ðæm halgum gewritum, ærðæmþe hie oðre læren, ðylæs hie eahtigen oðerra monna dæda, & forgieten hie selfe, & ðonne hie eall ða halgan gewritu ryhtlice ongieten hæbben, ðæt hie ne forgieten hwæt be ðæm upahæfenum gecweden is, hit is gecweden: Dysig bið se læce & untyd þe wilnað ðæt he oðerne mannan gelacnige, & nat ðæt he self bið gewundod. Forðæm sint to manianne ða þe eaðmodlice nyllað læran Godes word, ðætte ðonne ðonne hie ða untruman lacnian willað, ðætte hie ær gesceawien ðæt ator hiora agenta medtrymnesse on him selfum, ðylæs hie hie selfe acwellen, ðær ðær hie ða oðre lacniað. Ac him mon sceal manian ðæt hie geðencen ðætte hie hie selfe ne geunðwærien ðæm wordum þe hie lærað mid ðy ðæt hie oðer don, oðer hie læren. Ac gehieren hwæt awriten is on ðæm ærendgewrite sancte Petres, hit is awriten: Swæ hwa swæ spræce, spræce he Godes worde, swelce ða word na his ne sien, ac Godes. Gif hit ðonne Godes word bioð, næs his, forhwy sceal hwa ðonne beon ahæfen on ðæm, swelce hit his agnu word sien? Ac hie scoldon gehieran ðone cwide þe sanctus Paulus cwæð to Corintheum, he cwæð: Swæ swæ of Gode beforan Gode we sprecað on Criste. Se ðonne spricð of Gode beforan Gode, se þe ongit ðæt he ða word ðære lare from Gode onfeng, & ðurh ða wilnað Gode to licianne, nealles monnum. Hie sculon gehieran ðone cwide þe awriten is on Salomonnes bocum, hit is awriten ðætte God onscunige ælcne ofermodne mon. Se ðonne þe mid Godes wordum his agenne gilp secð, he wile reafian ðone þe hie him sealde his anwaldes; & ne ondræt him

are to be admonished to understand themselves in the holy Scriptures before they teach others, lest they observe the deeds of others, and forget themselves, and when they have properly understood all the holy Scriptures, not to forget what is said of the proud; it is said: "Foolish and unskilful is the physician who desires to cure another, and knows not that he himself is wounded." Therefore, those who I will not humbly teach the words of God, are to be admonished, when they wish to cure the sick, first to look to the poison of their own diseases in themselves, lest they themselves die while curing the others. They are to be admonished to consider, that they are not themselves to cause discord with the words they teach, by doing one thing and teaching another. But let them hear what is written in the letter